Účastník ZPC	
Meno, priezvisko, titul:	doc. PaedDr. Viliam Kratochvíl, PhD., prof. PhDr. René Lužica, ArtD., PaedDr. Ján Cangár, PhDr. Jozef Facuna, PhD.	
Úsek:	Štátny pedagogický ústav	
Zahraničná pracovná cesta	
Miesto konania – štát, mesto:	Brno, Česká republika	
Organizátor:	Múzeum rómskej kultúry, Brno	
Termín:	28.11.2014	
Účel:	Odborná spolupráca s Múzeom rómskej kultúry	
Rokovací jazyk:	ČJ, SJ	
Rámcový program	
•	Príchod do Múzea: 11:30
•	Oboznámenie sa s organizáciou Knižnice Múzea
•	Prehľad dostupného fotografického materiálu Múzea
•	Pracovné stretnutie s riaditeľkou Múzea rómskej kultúry k Memorandu o odbornej spolupráci 
•	Prehliadka stálej expozície Múzea rómskej kultúry	
Stručný priebeh	
Štátny pedagogický ústav v rámci svojej pôsobnosti pripravuje pedagogické dokumenty z oblasti rómskeho jazyka, kultúry a histórie Rómov pre všetky stupne vzdelávania. Cieľom je zabezpečiť podmienky pre vyučovanie predmetných predmetov so zámerom posilniť v školách interkultúrne porozumenie a akceptáciu rôznych kultúr. Štátny pedagogický ústav je prijímateľom preddefinovaného projektu s názvom „Inovatívne vzdelávanie pre pedagogických zamestnancov základných škôl za účelom zvýšenia ich interkultúrnych kompetencií vo vzdelávacom procese rómskych žiakov“, ktorý je financovaný z Finančného mechanizmu Európskeho hospodárskeho priestoru a štátneho rozpočtu Slovenskej republiky. Súčasťou projektových aktivít sú preklad publikácie Roma History (Rada Európy) do slovenčiny a tvorba publikácie so zameraním na dejiny Rómov. V tejto súvislosti sme oslovili Múzeum rómskej kultúry a spolu sme pripravili Memorandum o odbornej spolupráci, ktorého cieľom je zabezpečiť spoluprácu vo vzdelávaní pedagogických a odborných zamestnancov a pri prípravách publikácií so zameraním na rómsky jazyk, kultúru a históriu Rómov. Po vzájomnej dohode riaditeľky Múzea rómskej kultúry PhDr. Jany Horváthovej a riaditeľa Štátneho pedagogického ústavu doc. PaedDr. Viliama Kratochvíla, PhD. na pracovnom stretnutí za účasti prof. PhDr. Reného Lužicu, ArtD., PaedDr. Jána Cangára, PhDr. Jozefa Facunu, PhD., Mgr. Jany Habrovcovej a Mgr. Milady Zavodskej bolo podpísané Memorandum o odbornej spolupráci. Predmetné Memorandum napomôže rozvinúť odbornú spoluprácu a takisto vytvára príležitosť pre ďalšie plánované programy a projekty podporujúce interkultúru a inklúziu žiakov z rómskych komunít vo vzdelávaní.	
Odporúčania a závery	
- oboznámiť základné a stredné školy o činnostiach Múzea rómskej kultúry v Brne prostredníctvom webovej stránky ŠPÚ	
Očakávaný prínos	
Získané informácie a kontakty budú využité pri plnení úloh Štátneho pedagogického ústavu a pri prípravách a realizácii programov a projektov.	
Prehľad prinesenej dokumentácie a miesto jej uloženia	
Bližšie informácie o aktivitách Múzea je možné sledovať na webovej stránke: http://www.rommuz.cz/ 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval:  PhDr. Jozef Facuna, PhD.	
Dátum: 04. 12. 2014	
Správu schválil: